Dubajban lehet a világ legnagyobb reptere
A válság sem törte meg igazán az Emirátus „magasabbra-gyorsabban-messzebbre” stratégiáját.
A dubaji Al Maktum repülőtér már megnyílt, de 2017-ig tart majd az, mire az összes terminál és mind az öt kifutópálya elkészül. A hatalmas légikikötő alig 40 kilométerre fekszik Dubaj korábbi repterétől és egyelőre 12 cargo társaság vette fel célállomásai közé.

Ha teljesen elkészül, az Al Maktum lehet a világ egyik legnagyobb repülőtere, aminek forgalmi kapacitása évi 160 millió utas és 12 millió tonna teheráru lesz. Csak összehasonlításképp a frankfurti légikikötő teherforgalmi kapacitása 1,8 millió tonna. Arról már nem is beszélve, hogy az Al Maktum nemcsak a számokkal nyűgöz le, hanem épületeivel is. Már elkészült a komplexum ultramodern főépülete és az irányítótorony is, ami 91 méterével a Közép-Kelet legmagasabb tornya.
Élet-Stílus